# name
Medicalització del part: Les cesàries innecessàries: Una anàlisi multidimensional sobre l’abús de les cesàries a Espanya. Factors que les condicionen i conseqüències sobre la salut

# metadata.dc.description[].value
Treballs Finals del Grau de Sociologia, Facultat d'Economia i Empresa, Universitat de Barcelona, Curs: 2022-2023 , Tutor: Climent Formoso Araujo

# metadata.dc.description.abstract[].value
La cesària és una operació que ha contribuït a prevenir moltes complicacions en el part i, fins
i tot, a salvar moltes vides. No obstant, l'augment d'aquestes en les darreres dècades està
esdevenint un risc per la salut, ja que el part per cesària comporta més riscos per a la salut que
el part natural. A aquest treball, s'analitza quina és la situació que presenta Espanya davant de
les cesàries. S'ha comparat la taxa de cesàries d'Espanya amb altres països, la de les diferents
comunitats autònomes i la dels diferents hospitals, tenint en compte el tipus d'hospital i el
nombre de parts que atenen, entre els anys 2001 i 2020. S'han investigat també quins són els
factors que influeixen a la realització de cesàries envers el part vaginal. Els resultats obtinguts
apunten que Espanya presenta unes xifres de cesàries molt més altes del recomanable,
superant a molts dels països europeus. Pel que fa a les comunitats autònomes, el País Basc és
l'única comunitat autònoma que s'aproxima a l'estàndard desitjat. En últim lloc, en l'anàlisi
dels hospitals, s'ha vist que els privats i els que atenen menys parts són els que realitzen més
cesàries. Això vendria condicionat per factors econòmics, tant per manca d'inversió com per
enriquiment del sector privat, per la falta de personal, i per la lliure elecció desinformada
quant al tipus de part. Amb tot això, queda evidenciada la necessitat de prendre mesures per
disminuir la taxa de cesàries a Espanya, garantint així la salut de mares i fills.

# metadata.dc.source[].value
Treballs Finals de Grau (TFG) - Sociologia

# metadata.dc.title[].value
Medicalització del part: Les cesàries innecessàries: Una anàlisi multidimensional sobre l’abús de les cesàries a Espanya. Factors que les condicionen i conseqüències sobre la salut